open-index/open-wikipedia-markdown huggingface dataset:
Luciano Minguzzi

**Luciano Minguzzi** (1911–2004) var en italiensk billedhugger.

Han ble født i Bologna som sønn av en billedhugger, og forlot skolen allerede som 17-åring for å begynne å studere ved Kunstakademiet i Bologna, under Ercole Dei og Giorgio Mordandi. Takket være et stipendium kunne han fra 1934 tilbringe to år i Paris.

Sitt internasjonale gjennombrudd fikk han på 30-tallet. Senere underviste han selv, bl.a. ved kunstakademiet i Padova. Etter annen verdenskrig grunnla han sammen med Aldo Borgonzoni, Giovanni Ciangottini, Carlo Corsi, Pompolio Mandelli og Ilario Rossi en gruppe som ble kalt *Cronache*, som fikk stor betydning for Italias kulturliv på denne tiden.

Til Minguzzis viktigste arbeider hører bl.a. utformingen av en av portene til Peterskirken i Roma, og til katedralen i Milano. I 1996 ble det åpnet et museum i Milano til hans ære. Mer enn 400 av hans verker er utstilt andre steder i verden.

Minguzzi døde i en alder av 93 år i Milano.

## Referanser


## Eksterne lenker
*
Eugenio Barba

**Eugenio Barba** (født 29. oktober 1936 i Brindisi) er en italienskfødt teaterregissør og forfatter. Han flyttet fra Italia til Norge som 17-åring. Her ble han tatt under vingene av Bjørneboe-familien og var en nær venn av Jens Bjørneboe.

I 1961 dro Barba til Warszawa for å studere teaterregi ved den statlige teaterskolen der, men fant seg ikke til rette, og kom i stedet med kontakt med Jerzy Grotowski som var leder for Teatr 13 Rzedow i Opole. Barba studerte med Grotowski i 3 år og skrev en bok om ham.

Etter sitt opphold hos Grotowski flyttet Barba tilbake til Oslo og stiftet i 1964 Odin Teatret sammen med søkere som ikke kom inn på Statens teaterhøyskole. Gruppens første produksjon var Ornitofilene, et stykke som var basert på en tekst av Jens Bjørneboe.

I 1966 flyttet Odin Teatret til Holstebro i Danmark, som på denne tiden hadde bestemt seg for å bli en kulturby, og som var villig til å gi gruppen den økonomiske støtten de ikke fikk i Norge.

## Forestillinger
* Fugleelskerne (1965)
* Ferai (1969)
* Min Fars Hus (1972)
* Brecht’s Ashes (1980)
* The Gospel According to Oxyrhincus (1985)
* Talabot (1988)
* Kaosmos (1993)
* Mythos (1998)
* m.fl.

## Bøker
* De flydende øer (1989?)
* En kano af papir (1994)
* m.fl

## Priser (utvalg)
* 2000 – Sonningprisen
* 1980 – Kjeld Abell-prisen

## Referanser


## Eksterne lenker
*
KS «Norge»

**Kongeskipet «Norge»** (A&thinsp;553) er kongeskipet til Norges konge. Det ble gitt som folkegave til Kong Haakon i 1948. Skipet er Kongens eiendom, men blir drevet og vedlikeholdt av Sjøforsvaret. Skipet blir primært benyttet i sommerhalvåret.

## Historie
Da den danske prins Carl forhandlet med norske diplomater om å la seg krone som norsk konge, ble han lovet «en yacht utrustet til bruk når han måtte ønske», men den norske statens økonomi tillot ikke det etter unionsoppløsningen. Etter kongens eksil under den annen verdenskrig kom spørsmålet opp og en innsamling til en folkegave ble startet. I juli 1947 ble den britiske motoryachten «Philante» kjøpt for 1,5 millioner kroner. I forbindelse med innkjøpet ble det bygget en egen dokk på Karljohansvern i Horten, spesielt tilpasset Kongeskipet.

Skipet var bygget av Thomas Sopwith, en av Storbritannias fremste flykonstruktører, og ble sjøsatt i 1937 som «Philante». Det ble av Sopwith brukt som moderfartøy for seilbåter under hans forsøk på å vinne America's Cup. Da krigen brøt ut ble fartøyet rekvirert av myndighetene og seilte som eskortefartøy for den britiske marine.

## Bilder

Kongevaapen.JPG|Kongevåpenet i baugen
Gamle broen til Kongeskipet KS Norge.jpg|Da skipet brant, ble broen byttet ut. Den ble installert på en bygning til Kongsberggruppen, hvor man kan se over til dokken der skipet ble restaurert.
Norwegian Royal Yacht Norge in Stockholm september 2005.jpg|KS «Norge» ved Skeppsbron i Stockholm, under den norske kongefamiliens besøk i september 2005 
KS Norge (8933795661).jpg|KS «Norge» fortøyd ved Turistskipskaia i Trondheim havn.
Kongeskipet HIP.JPG|KS «Norge» på vei inn mot Horten Industripark, HIP, på Karljohansvern
Kongeskipet Norge i Risør august 2017 (4).jpg|KS «Norge» oppankret utenfor Risør i august 2017.


## Brann
7. mars 1985 brant skipet mens det lå til reparasjon i steindokken i Horten. Skipet ble da fullstendig restaurert og delvis fornyet. Blant annet ble broen byttet ut. Den gamle ble bygget inn i en av Kongsberg Gruppens bygninger. Fra den gamle broen ser man over til dokken der skipet ble restaurert.

## KS «Norge» i dag
Skipet er bemannet med mannskap fra Sjøforsvaret. Total besetning er 18 befal og 36 vernepliktige. KS Norge henter hovedtyngden av sitt vernepliktige mannskap fra rekruttskolen KNM Harald Hårfagre i slutten av februar. Etter oppussing og oppøving åpner sesongen i mai ved Kongens embarkering. Kongeskipet seiler etter Kongens behov; mye knyttet opp mot Kongens store seilerinteresse. Kongen debarkerer vanligvis i september.

I 2024 inngikk Forsvarets logistikkorganisasjon kontrakt med Endúr Maritime for vedlikehold og modifikasjoner av skipet for inntil 100 millioner kroner.

## Fakta om «Norge»
* Lengde: 80,6 meter
* Bredde: 11,6 meter
* Dypgående: 4,7 meter
* Brutto tonnasje: 1625 tonn
* Marsjfart: 14 knop
* Besetning: 18 befal og 36 vernepliktige
* Hjemmehavn: Oslo
* Maskin: to Bergen Diesel, hver på 1 760 hk

## Referanser


## Eksterne lenker
* 
* 
*  Forsvarsnett om Kongeskipet
*  Kongehuset.no om Kongeskipet
Tilbedelsens hus

**Tilbedelsens hus** Mashriqu'l-Adhkár (*[[arabisk]]: «Demringsplassen for Guds pris»*).

Bahá'u'lláh etterlot en befaling om at hans tilhengere skulle bygge templer for tilbedelse i alle land. Dette bahaitempelet er en nisidet bygning med kuppel øverst. Det skal ha ni sider, dører, springvann, stier, porter, søyler. Det skal være en hall med gallerier og kupler og skal være praktfullt i arkitektur og utførelse.

Til Mashriqu'l-Adhkár hører andre bygninger, like viktige som selve tempelet. Dette er skoler for foreldreløse barn, hospital og apotek for fattige, hjem for arbeidsudyktige, universitet for høyere vitenskapelig utdannelse og hjem for reisende. I framtiden kommer det til å bygges tilbedelsens hus i hver by og det kommer til å holdes gudstjenester hver morgen.

Det finnes ingen prekestol eller noe orgel i tempelet, og sang og messe ledsages ikke av instrumentalmusikk. Tilbedelsens er åpne for alle mennesker.

I dag (2004) finnes tilbedelsens hus i Kampala, Sydney, Chicago, Frankfurt am Main, New Delhi, Samoa og Panama. Det pågår pågår også planlegging av et tilbedelsens hus i Chile.


Fil:Willmette how.jpg
Fil:Bahai-uganda.jpg
Fil:Bahai Temple (6587046741).jpg
Fil:Bahai House of Worship Langenhain 2007.JPG
Fil:BahaiPanama.JPG
Fil:Bahai-house-of-worship-delhi2.jpg
Fil:Haifa site future Baha'i House of Worship.jpg


## Eksterne lenker
* Oversikt over tilbedelsens hus
Åpenbaring

**Åpenbaring** er det som viser eller åpenbarer seg, særlig syner, visjoner og beskjeder fra guddommer, ånder eller forfedre.

## Religiøse åpenbaringer

### Eksempler på tidsbestemte åpenbaringer
*De mosaiske lovene, «øye for øye og tann for tann».
*Muhammed åpenbarer at en mann kan gifte seg med fire kvinner om krig etterlater et underskudd av menn, og et overskudd av kvinner. På den måten kan samfunnet bestå grunnet nye samfunnsmedlemmer.
*Bahá'u'lláh åpenbarer likestilling mellom mann og kvinne.
*Papantzin forutser conquistadorenes ankomst
Jerzy Grotowski

**Jerzy Marian Grotowski** (født 11. august 1933 i Rzeszów i Polen, død 14. januar 1999 i Pontedera i Toscana i Italia) var en polsk teaterregissør.

## Liv og virke
### Bakgrunn
Jerzy Grotowski ble født i Rzeszów, men familien bodde så i Przemyśl til begynnelsen av andre verdenskrig og ble deretter splittet opp. Moren hans flyttet med ham til Nienadówka, en liten landsby nær Rzeszów, og faren ble offiser i den polske hær. Etter at Polen kapitulerte i 1939, flyktet faren til England og ble soldat i en polsk divisjon i den britiske hæren.

I 1955 fullførte Grotowski skuespillerlinjen ved den statlige teaterhøyskolen i Kraków. Han fortsatte studiene ved å studere regi i Moskva i 1955–56.

### Kunstnerisk karriere
I Moskva lærte han om de russiske avantgardistenes teaterkunst, men også Stanislavskis skuespilleropplæringsmetoder, Charles Dullins «rytmiske øvelser», Meyerholds «biomekaniske trening» og Vakhtangovs syntese, som påvirket ham like mye som Bertolt Brecht eller Antonin Artaud. I 1956, etter en reise til Sentral-Asia og Kina, hvor han studerte pekingopera, indisk kathakali og japansk Noh-teater, returnerte han til Polen til dramaskolen i Krakow for å begynne å studere regi, som han ble uteksaminert med regidiplom i 1960.

Han lidenskapelige interesse i Konstantin Stanislavskij fra teaterskolens tid skulle han videreføre en tid  Men senere gikk han ifra Stanislavskijs drøm om en skuespiller med et naturalistisk uttrykk. Han ville skape noe nytt, et uttrykksfullt, nakent teater som gikk mot den rituelle teatertradisjonen. Han ville viske ut skillet i mellom publikum og aktørene. Fokuset skulle være på opplevelsen, ikke visningen.

I 1959 flyttet Grotowski til Opole hvor han overtok som regissør for *Teatr 13 Rzędów* («Teatret med 13 Rader»). Institusjonen fikk også Ludwik Flaszen (litteratur- og teaterkritiker, og tidligere litterær direktør ved et teater i Kraków) som ny litterær leder. Flaszen skulle virke som en fødselshjelper for Grotowski, og samarbeid høstet fruker i dannelsen av et avant-garde teater som også ble et senter for fordypning i skuespillerkunsten.

I årene som fulgte bygget de opp en ny metode for skuespillerarbeid basert på fysiske øvelser. Som regissør bearbeidet Grotowski fritt strukturen i stykkene han satte opp.

## Se også
* Eugenio Barba
* Konstantin Stanislavskij
* Grenland Friteater
* Teater

## Referanser


## Eksterne lenker
* 
* 
*   Jerzy Grotowski - www.culture.pl
Keiser

**Keiser** (latin *Imperator*) er i Europa det høyeste titulatur for en monark. Ordet «keiser» er avledet av tysk *Kaiser*, som igjen er avledet av *[[Cæsar (tittel)|Cæsar]]*, som på klassisk latin ble uttalt omtrent som «kaisar». Den slaviske tittelen *[[tsar]]* er en annen avledet variant av det samme ordet. Hunkjønnsformen er *keiserinne*. En keiserinne er en kvinne som enten er en keisers hustru eller selvstendig regjerende.

Tittelen keiser har vanligvis vært brukt om en som regjerer over et imperium. I vår tid bruker man tittelen om monarken i Japan.

## Eksterne lenker
*
Parmenides

**Parmenides** (gresk: Παρμενίδης; født 515 f.Kr., død 450 f.Kr.) var en filosof som i verseform fortalte hvordan han av en gudinne læres opp om verdens egentlige vesen. Hans argumentasjon bygger på disse hovedpunktene: verden er en uforandelig, evig, sammenhengende enhetlig kule og sansene som forteller oss annet, lyver. Forandringen er umulig i og med at ingenting kan bli til av ingenting. Det som er, det er. Det kan ikke ha blitt til av ingenting og ei heller slutte å eksistere.

Parmenides mener at forklaringen på den forandring og bevegelse som sansene gir inntrykk av, ligger på et rent tankemessig plan. Og dermed må være en løgn. Hos Parmenides er tomrom umulig, for det er ikke-eksisterende og ikke-eksistens kan umulig ha utstrekning.

## Se også
* *[[Fra ingenting kommer ingenting]]*

## Eksterne lenker
* Parmenides' of Elea Way of Truth
Benita Ferrero-Waldner

**Benita Ferrero-Waldner** (født 1948) er en østerriksk diplomat og politiker. Mellom 2000 og 2004 var hun Østerrikes utenriksminister, og våren 2004 var hun dessuten de konservatives presidentkandidat, men tapte valget. Fra 1. november 2004 til utløpet av 2009 var hun EUs utenrikskommissær.

## Liv og virke
### Bakgrunn
Hun ble født Benita Waldner i Salzburg, tok sin *[[Matura]]* i 1966 og studerte deretter jus og ble dr. jur. i 1970. Frem til 1983 arbeidet hun i det private næringsliv.

### Diplomatiet, statstjenesten, politikken
Året etter, i 1984, gikk hun inn i statstjenesten som diplomat. Hun ble senere bl.a. protokollsjef for FNs generalsekretær Boutros-Ghali ved hovedkvarteret i New York.

Fra 1995 til 2000 var hun statssekretær i to regjeringer ledet av sosialdemokratene Franz Vranitzky og Viktor Klima. Da Wolfgang Schüssel ble Østerrikes kansler i begynnelsen av 2000 ble Ferrero-Waldner utnevnt til utenriksminister.

I januar 2004 ble det annonsert at hun ville stille til valg for å etterfølge Thomas Klestil som president i juli 2004. Hennes kandidatur var støttet av det konservative partiet, og den eneste motstanderen var sosialdemokraten Heinz Fischer. Med 47,61 % av stemmene mot Fischers 52,39 % tapte hun imidlertid knepent direktevalget den 25. april.

I oktober 2004 ble hun imidlertid utnevnt til EUs utenrikskommissær, og gikk da av som østerriksk utenriksminister.

Fra 1974 til 1983 var Waldner gift med Wolfgang Sterr, en bayersk lektor. De ble skilt, og i 1993 ble Waldner gift med Francisco Ferrero Campos, som underviser i spansk og latinamerikansk litteratur ved Universität Wien. Hun har ingen barn.

Ferrero-Waldners besluttsomme, vennlige smil har gitt henne tilnavnet *Ferrero-Küsschen* (norsk: «Ferrero-kysset»).

I 1996 ble Ferrero-Waldner hedret med storkors av Den Kongelige Norske Fortjenstorden.

## Referanser


## Eksterne lenker
* Benita Ferrero-Waldners hjemmeside – Europakommisjonen
* Benita Ferrero-Waldners hjemmeside
Castilla

**Castilla** (spansk: *Castilla*, også kjent som *Kastilien* eller *Kastilla* i Skandinavia) var en spansk historisk region med uklare grenser som er resultatet av en gradvis integrering av kongedømmet Castilla med dets naboer til å bli Castillas krone og senere kongeriket Spania da det ble forent med Aragóns krone og kongedømmet Navarra.

I dagens Spania er Castilla vanligvis betraktet å utgjøre en del av den selvstyrte regionen i Castilla og León i nordvest, og Castilla-La Mancha og Madrid i sentralt, og sentral-sørvestlige delen av landet, tidvis også inkludert Cantabria og La Rioja, av historiske grunner. Det er imidlertid ulike versjoner om de nøyaktige grensene til Castilla, og ettersom området mangler offisiell anerkjennelse i dag har området ingen offisielle grenser. Det er dog tradisjonelt delt mellom «Gammel-Castilla», som er Cantabria, La Rioja og den østlige halvdelen av Castilla og León, og «Ny-Castilla», som er Castilla-La Mancha og regionen Madrid. Moderne spanske monarker er nummerert i henhold til systemet i Castilla.

Castillas navn er antatt å bety «festningenes land» (festning på spansk er *castillo* (jf. engelsk *castle*), fra latin *castellum*), i referanse til de festninger som ble bygd i området for å konsolidere og befeste den kristne gjenerobringen, *[[Reconquista]]*, fra maurerne (det muslimske herrestyret på Den iberiske halvøy).

## Se også
* Kongedømmet Castilla
* Liste over kastiljanske monarker

## Eksterne lenker
* «A short guide to the regions of Spain», *Gitelink*
Bertha von Suttner

**Bertha Sophie Felicitas baronesse von Suttner** (1843–1914), født grevinne Kinsky von Wchinitz und Tettau, var en østerriksk radikal pasifist og første kvinnelige mottager av Nobels fredspris i 1905.

## Liv og virke
### Bakgrunn
Bertha von Suttner tilhørte den bøhmiske adel, men en ubemidlet gren av familien. I noen år måtte hun forsørge seg selv, blant annet ved å jobbe som guvernante og sekretær. I 1875 var hun sekretær en uke hos Alfred Nobel, og de to innledet et livslangt vennskap. Året etter giftet hun seg med Arthur von Suttner. Ettersom ekteskapet ble bannlyst av svigerforeldrene, rømte paret til Georgia. Her opplevde de den russisk-tyrkiske krigen på nært hold, og et livslangt anti-krigsengasjement startet.

### Fredsarbeid
I 1889 ga von Suttner ut den pasifistiske romanen *[[Ned med våpnene]]* (norsk utgave 1891), som vekket stor oppmerksomhet og gjorde Bertha von Suttner til en av fredsbevegelsens fremste talspersoner. Boka ble populær, og Alfred Nobel skrev at den burde oversettes til alle verdens språk. I 1891 grunnla hun den østerrikske fredsforening, som hun selv ble leder av, og i 1892 inspirerte hun til grunnleggelsen av den tyske fredsforening (*Die Deutsche Friedensgesellschaft*). Von Suttner hadde et nært samarbeid med fredsprisvinneren fra 1911, østerrikeren Alfred Hermann Fried. Sammen etablerte de i 1892 tidsskriftet *[[Die Waffen nieder! (tidsskrift)|Die Waffen nieder!]]* som bragte artikler om nedrustning og voldgift, fredsbevegelsens fanesaker. Gjennom hele livet brevvekslet hun med en rekke personer, blant annet Alfred Nobel. Brevvekslingen med Nobel viser hvordan hun stimulerte hans engasjement for fredssaken og oppfordret han til å skrive inn en fredspris i sitt testamente.

Hun er avbildet på den østerrikske to-euromynten.

## Bibliografi
* *Ned med våpnene!* er oversatt til norsk av Arne Engebret og sist utgitt i Oslo 1954. Denne utgaven inneholder også nobel-foredraget som Bertha von Suttner holdt i Christiania den 18. april 1906, i Brødrene Hals' konsertsal.

## Referanser


## Litteratur
* Anne Synnøve Simensen: *Kvinnen bak fredsprisen. Historien om Bertha von Suttner og Alfred Nobel* (Cappelen Damm, 2012)
* Gerd Grønvold Saue: *Fredsfurien. En biografisk roman om Bertha von Suttner* (Aschehoug, 1991)
* Ingunn Norderval: *Nobelkomiteen og kvinnene 1901–1960*. Internasjonal kvinneliga for fred og frihet, 2015 – 

## Eksterne lenker
Manfred Rommel

**Manfred Rommel** (født 24. desember 1928 i Stuttgart i Tyskland, død 7. november 2013 i Stuttgart i Tyskland) var en tysk politiker (CDU) og embetsmann. Han var overborgermester i Stuttgart fra 1974 til 1996.

Manfred Rommel var eneste barn av generalfeltmarskalk Erwin Rommel og Lucia Maria Mollin. Da Manfred var 16 år gammel, ble faren Erwin tvunget av nazistene til å begå selvmord etter 20. juli-attentatet. Manfred Rommel tjenestegjorde under krigen som luftvernhjelper. Han avsluttet sin Abitur i 1947 og studerte deretter jus og statsvitenskap i Tübingen. I 1956 trådte han inn i statstjenesten i Baden-Württemberg, og i 1959 ble han regjeringsråd og så personlig sekretær for den daværende innenriksministeren, Hans Filbinger. I 1971 ble han ministerialdirektør i finansministeriet og senere statssekretær samme sted.

I 1974 ble han valgt til overborgermester i Stuttgart som etterfølger etter Arnulf Klett. Han ble valgt med 58,9 % av stemmene og slo SPDs kandidat Peter Conradi. I 1982 ble han gjenvalgt med 69,8 % og i 1990 med hele 71,7 %. I 1996 ble hans tidligere sekretær Wolfgang Schuster valgt til hans etterfølger.

Manfred Rommel var også president for den tyske bykongressen (*Deutscher Städtetag*), en sammenslutning av tyske byer. Han var gjennom mange år en av CDUs mest populære kommunalpolitikere.

Han ble i 1996 utnevnt til æresborger av Stuttgart, og utgav også flere bøker og diktsamlinger. Han mottok en rekke utmerkelser. Han skrev jevnlig kommentarer for *[[Stuttgarter Zeitung]]*.

## Utmerkelser
* President for Freiherr-vom-Stein-Gesellschaft
* Orden wider den tierischen Ernst (1982)
* Orden des Großoffiziers im Orden von Oranien-Nassau (1982)
* Æressentator ved Fachhochschule für Technik Stuttgart (1982)
* Æresdoktor ved University of Missouri-St. Louis (1983),
* Æresdoktor ved Maryland University 
* Æresdoktor ved University of Wales
* Ridder av Æreslegionen (Den franske republikk) (1985)
* Kommandør av Æreslegionen (2002)
* Guardian of Jerusalem (1987)
* Kommandør av Order of the British Empire (1990)
* Baden-Württembergs fortjenstmedalje
* Theodor Heuss-medaljen
* General Clay-medaljen
* Dolf Sternberger-Preis
* Karry Preis
* Großes Bundesverdienstkreuz mit Stern und Schulterband

## Publikasjoner (utvalg)
* Trotz allem heiter – Erinnerungen, Ullstein-Taschenbuch, 2003, ISBN 3-548-36596-5
* Soll und Haben, Ullstein-Taschenbuch, 2003, ISBN 3-548-36452-7
* Wir verwirrten Deutschen, Ullstein-Taschenbuch, 1989, ISBN 3-548-34614-6
* Abschied vom Schlaraffenland. Gedanken über Politik und Kultur., Deutsche V.-A., 1987, ISBN 3-421-06081-9
* Holzwege zur Wirklichkeit, Hohenheim Verlag, 2001, ISBN 3-89850-026-8
* Das Land und die Welt, Hohenheim Verlag, 2003, ISBN 3-89850-099-3
* Vom Schlaraffenland ins Jammertal?, Hohenheim Verlag, 2006, ISBN 3-89850-137-X

## Referanser


## Litteratur
* Horst Rudel og Thomas Borgmann: *Manfred Rommel - Bilder einer Ära*, DRW-Verlag, 2000, ISBN 3-87181-456-3

## Eksterne lenker
* 
*
Liste over SNES-spill

__NOTOC__
Dette er en **liste over spill for [[Super Nintendo Entertainment System]]**, forkortet SNES. De er sortert alfabetisk etter navn. For offisiell liste, se Eksterne lenker

Alle spillene har blitt oversatt til engelsk, enten fordi de var offisielt markedsført i Nord-Amerika og Europa eller grunnet senere fanoversettelse fra japansk til engelsk gjennom emulering. Fanoversatte spill er listet separat fra de kommersielle spillene.

For spill relatert til Super Famicom i Japan, se: Liste over Super Famicom spill


**Innholdsfortegnelse:** A B C D E F G H I J K L M N O P Q R S T U V W X Y Z | Fanoversatt | Eksterne lenker


## Eksterne lenker
* Offisiell liste
Kartesisk koordinatsystem

I det **kartesiske [[koordinatsystem]]et** er koordinataksene vinkelrett på hverandre.  
I to dimensjoner er det vanlig å kalle disse for *x*- og *y*-aksen. *x*-koordinaten kalles *abscisse* og *y*-koordinaten *ordinat*. Den tredje dimensjonen går da eventuelt langs *z*-aksen.  

Det kartesiske koordinatsystemet ble først brukt av René Descartes (latinisert *Cartesius*), derav navnet.

Koordinatene til et punkt i et kartesisk koordinatsystem er bestemt av projeksjonen ned på hver av koordinataksene.  Punktet kan derfor beregnes fra koordinatene ved å ta lineærkombinasjonen av de kartesiske basisvektorene, vektet med koordinatene.

I tillegg til kartesiske koordinater, brukes det mange andre kjente koordinatsystemer. Eksempler på disse er polar-, sylindriske eller sfæriske koordinatsystemer.

## Eksempel
Et punkt *P* i planet kan spesifiseres entydig ved å angi to verdier, henholdsvis *x*- og *y*-koordinaten slik at *P = (x,y)*. Man kan alternativt også benytte  vektornotasjon og tilskrive punktet *P* en «posisjonsvektor» **r** = *x*&thinsp;**i** + *y*&thinsp;**j** hvor **i** og **j** er basisvektorene i *x*- og *y*-retning.

## Etymologi
Koordinat betyr å sette sammen to eller flere ordinate akser: Altså fra  co[o]rdinate. Punktet der aksene krysser heter Origo. Origo stammer fra F. origine, og L. origo, -iginis, fra oriri, og betyr å stige opp, å bli synlig; Gr. 'orny`nai´: å stirre opp. Origo har altså med den første eksistens å gjøre.

Horisontalaksen (vanligvis x-aksen) heter Abscisse. Abscisse betyr å separere, og stammer fra det latinske ordet abscindo: ab (“from, away from”) + scindō (“cut, tear; divide”). 

Vertikalaksen (vanligvis y-aksen) heter Ordinat. Ordinate (sent 1300-tall) stammer fra det latinske ordet ordinatus, pp. fra ordinare, og betyr å ordne, og å sette i rekkefølge.

## Se også
*Lineær algebra
*vektor
*Basis
*Polarkoordinatsystem

## Referanser
Skalar

En **skalar** er et matematisk objekt som kun har størrelse, men ikke retning.  I motsetning til dette har vektorer både størrelse og retning.  I algebra kalles også objekter i en kropp for skalarer.

Reelle og komplekse tall er begge eksempel på skalarer.  I fysikk skiller en ofte mellom fart og hastighet, der den første er en skalar, den siste en vektor.

I vektorrom spiller skalarer en viktig rolle.  Slike rom har definert en operasjon *multiplikasjon med skalar*, der en skalar multipliseres med en vektor. Operasjonen representerer en lineær transformasjon av vektoren.  

En lineær transformasjon som er en skalar multiplum av identitetstransformasjonen kalles en *skalar transformasjon*. Et spesialtilfelle av dette er en diagonalmatrise der alle diagonalelementene har lik skalarverdi, og en slik matrise kalles en *skalarmatrise*.   

Resultatet av et indreprodukt er en skalar, og navnet *skalarprodukt* brukes ofte alternativt.
George Bush

**George Bush** kan sikte til:
*George H.W. Bush – USAs 41. president
*George W. Bush – USAs 43. president
Treghet

**Treghet** eller **massetreghet** er innen fysikken en egenskap ved all materie som gjør at legemer motsetter seg endringer av bevegelsestilstanden. Den kalles også **inerti**, som betyr treghet på latin. All masse har treghet. Tregheten til et legeme er proporsjonal med legemets masse, i henhold til Newtons andre lov. Uttrykket brukes i fysikk for å beskrive et legemes tendens til enten å forbli i ro, eller fortsette i en gitt bane og hastighet så lenge det ikke påvirkes av ytre faktorer. Fenomenet er beskrevet av Isaac Newton.

Dersom summen av kreftene på et legeme er lik null, vil legemet fortsette å bevege seg med den samme hastigheten i samme retning helt til summen av kreftene på legemet endres. *Et legeme kan altså ikke endre hastighet eller retning dersom det ikke blir påvirket av noen kraft*. Dette er definert ved Newtons første lov, og et uttrykk for treghet.

Inertia utnyttes for eksempel ved gyroskoper, der bevegelsesmønsteret i rotoren (svinghjulet) holder akselen i en fast posisjon. Måling/registrering er av kreftene som påvirker gyroskopet brukes til å fortelle om gyroskopet er i relativ ro, eller beveger seg og i hvilken retning.
Newton

**Newton** kan vise til:
;Personer
* Isaac Newton – engelsk fysiker
* Huey P. Newton – grunnleggeren av Black Panther Party
* John Newton – britisk tidligere slavehandler, senere slaverimotstander, prest og salmedikter, blant annet «Amazing Grace»
* Newton Leroy (Newt) Gingrich, amerikansk politiker

;Steder i Storbritannia
* Newton Longville
* Newton Blossomville

;Steder i USA
* Newton (Illinois)
* Newton (Iowa)
* Newton (North Carolina)
* Newton (Massachusetts)
* Newton County (Arkansas)
* Newton County (Georgia)
* Newton County (Mississippi)
* Newton County (Missouri)
* Newton County (Indiana)
* Newton County (Texas)

;Annet
* Newton (enhet) – enheten for kraft
* Newton kraftverk – et gasskraftverk i Jasper County i Illinois
* Apple Newton – verdens første PDA-maskiner
* Newton (TV-program) på NRK
* Newton-konseptet – tematiske undervisningsmoduler fra FIRST Scandinavia
Benito Juárez

**Benito Juárez** (1806–1872) var en zapotekisk indianer som i flere perioder mellom 1858 og 1872 var Mexicos president.

## Liv og virke
Juárez ble født i landsbyen San Pablo Guelatao i Oaxaca. Foreldrene var bønder og døde før han fylte fire år. Han arbeidet på kornåkrene og som gjeter inntil han fylte tolv år, men den 17. desember 1818 gikk han til fots til byen Oaxaca for å utdanne seg og få et bedre liv. På det tidspunktet var han analfabet og snakket ikke spansk, kun zapotekisk.

I byen ble han ansatt som tjener i en husholdning og arbeidet ivrig for å kunne skaffe seg utdannelse.  En lekbror av fransiskanerordenen ved navn Antonio Salanueva ble imponert over den unge Juárez' intelligens og lærelyst, og hjalp ham med å bli tatt opp på byens presteseminar. Han tok sin avsluttende eksamen fra seminaret i 1827 og studerte deretter jus.

Juárez ble advokat i 1834 og dommer i 1842. Han var delstaten Oaxacas guvernør fra 1847 til 1853, da han ble sendt i eksil på grunn av sine innvendinger mot Antonio López de Santa Annas korrupsjon. Han tilbrakte sitt eksil i New Orleans i Louisiana, hvor han arbeidet i en sigarfabrikk.

Juárez vendte tilbake til Mexico i 1855 og sluttet seg til opposisjonspartiet *Liberales*; to år senere vant de valget og Juárez ble justisminister under president Ignacio Comonfort.  *Conservadores*-partiet gjorde opprør og det brøt ut borgerkrig.  Juárez avløste Comonfort som provisorisk president, og ankom Mexico by den 11. januar 1861 for å gjenetablere den nasjonale enhet.  Han ble valgt som president i mars samme år, for en fireårig periode.

Frankrike invaderte Mexico i 1862 etter Napoleon IIIs planer om å opprette et marionettstyre i landet.  Etter harde kamper ble Juárez og hans valgte regjering tvunget til å trekke seg tilbake til den nordlige delen av landet.

Juárez ledet den mexicanske motstandskampen mot de franske okkupantene og innsettelsen av marionettkeiseren Maximilian av Habsburg. Maximilian tilbød Juárez amnesti og posisjonen som statsminister, men Juárez nektet å akseptere monarkiet og en regjering påtvunget av en fremmed makt.  I 1867 ble de siste franske tropper og Maximilians allierte slått og fordrevet fra landet.  Samme år ble Juárez gjenvalgt som president.

Juárez var en progressiv reformist, som gikk inn for demokrati, like rettigheter for landets indianske befolkning, samt en forminskning av den store innflytelse den romersk-katolske kirke hadde på meksikansk politikk.

Juárez døde av hjerteslag mens han arbeidet ved sitt skrivebord i Nasjonalpalasset i Mexico by.

## Ettermæle
Juárez' berømte sitat huskes stadig i Mexico: *El respeto al derecho ajeno es la paz*, som betyr «respekt for andres rettigheter er fred». Sitatet inngår i delstaten Oaxacas flagg.

Juárez' fødselsdag (21. mars) er en nasjonal helligdag i Mexico (se Fiestas Patrias).

Juárez har vært skildret på film av skuespillerne Paul Muni (1939), Jason Robards sr. (1940), Fausto Tozzi (1965), Helmut Schellhardt (1988) og Luis Valdez (1994).

## Referanser


## Eksterne lenker
*
Byrkjelo

**Byrkjelo** er et tettsted i Gloppen kommune i Sogn og Fjordane. Tettstedet har  innbyggere per 1. januar . Tine Meierier har et stort anlegg for produksjon av hvitost. Byrkjelo stadion ligger sentralt til ved siden av barneskolen Breim skole.

Europavei 39 kommer gjennom Votedalen fra Jølster og skjærer gjennom Byrkjelo sentrum mot Sandane. E39 krysser fylkesvei 60 mot Stryn i Byrkjelo og er et sentralt trafikknutepunkt for buss.

Et sentralt landmerke for Byrkjelo er fjelltoppen Eggjenibba mot sør. Myklebustdalselva renner gjennom sentrum og møter Breimselva like sør for Byrkjelo.

## Historie
Byrkjelo er en tidligere gård, også skrevet *Bjørkelo*.

Da veiforbindelsen Vadheim – Sandane (senere riksvei 14, nå Europavei 39) var ferdig i 1889 begynte Byrkjelo i Breim å ta form som et bygdesenter. Tidligere var Reed det naturlige senteret i Breim.

## Byrkjelo stadion

Byrkjelo stadion er et fotball- og friidrettsanlegg med gummidekke (Spurtan). Anlegget er hovedarena for kommunen og hjemmebane til idrettslaget Breimsbygda idrettslag. Byrkjelo og banen er kjent for friidrettskonkurransene Byrkjelo Games som ble holdt her hvert år. Banen har også vært arena for norgesmesterskapet i friidrett tre ganger, i 1988, 1999 og i 2011

## Referanser
Tidsdilatasjon

**Tidsdilatasjon** er et reelt fenomen som Albert Einstein postulerte i relativitetsteorien. Dersom en betrakter er i jevn bevegelse eller i ro vil ifølge den spesielle relativitetsteorien ethvert ur som er i bevegelse i forhold til betrakteren gå langsommere enn hans eget ur. Fenomenet gjelder naturligvis ikke bare for ur, men også for tiden i det systemet som beveger seg i forhold til betrakteren, og dermed for alle prosesser i dette systemet.

Ifølge relativitetsteorien finnes det ingen absolutt tid.  Tidsdimensjonen påvirkes av bevegelsestilstanden og av gravitasjonsfeltet rundt observatøren.  Det innebærer at tiden går med forskjellig hastighet i to treghetsystemer som beveger seg i forhold til hverandre, eller som befinner seg på forskjellige steder i et gravitasjonsfelt.

Tidsdilatasjonen gir opphav til det såkalte tvillingparadokset.

## Eksperimentelle bevis
I dag er det eksperimentelt bekreftet at tiden virkelig går saktere under høye hastigheter og i gravitasjonsfelt.

### Bevis ved hjelp av to atomur
At tiden går saktere er bevist ved å bruke to atomur, der det ene er på jorden og det andre blir med på en tur i et supersonisk fly. Ved sammenligning av urene etterpå, har man sett at uret som var om bord i flyet har saktnet en tanke i forhold til det uret som har vært på jorden hele tiden. (Selv om supersoniske fly går fort, så er hastigheten langt fra lysets hastighet &ndash; for Concorde omkring 1/500&nbsp;000 &ndash; så effekten er svært liten, men kan være målbar.)

### Bevis ved partikkelakseleratorer
Når partikler akselereres til svært høye hastigheter i forbindelse med fysiske eksperimenter er det nødvendig å regne med relativistiske bevegelsesligninger for å få akseleratoren til å virke.

### GPS
Det globale navigasjonssystemet GPS bygger på relativistiske bevegelsesligninger.  Ombord i satellittene som inngår i systemet er det atomklokker som gjør det mulig å beregne satellittens  nøyaktige posisjon basert på hva klokken er.  Uten å korrigere for at tiden går fortere (summen av hastighetsforskjellen, og gravitasjonsforskjellen) ombord i satellittene, hadde systemet ikke fungert.

## Se også
*Relativitetsteorien
*Tvillingparadokset
*Global Positioning System

## Referanser


## Eksterne lenker

* «tidsdilatasjon», fra *[[Store norske leksikon]]*
* «Time dilation», fra Khan Academy (engelsk)
Tvillingparadokset

**Tvillingparadokset** er ifølge Einsteins relativitetsteori at tiden ikke går med samme hastighet for alle observatører. For å tydeliggjøre *[[tidsdilatasjon]]en*, er det satt fram et paradoksalt tankeeksperiment:

Et enegget tvillingpar, født samtidig, vokser opp, hvorav en velger å bli astronaut. Vedkommende blir med på den første bemannede reisen til Alfa Centauri. Fartøyet går med en hastighet nær lysfarten. Romfarerne når sitt mål, og returnerer til jorden.

Relativitetsteorien sier at man må presisere nærmere *hvilken* tid det er snakk om. For tvillingen som ble med på reisen har det gått 10 år mellom avreise og hjemkomst. På jorden derimot har tiden gått raskere, og det har passert 40 år mellom de to hendelsene. Neste gang tvillingene har fødselsdag. Merk at ingen av de to har *gått glipp av* noen år, de har ganske enkelt opplevd at tiden ikke er absolutt. Grunnen til at tiden går langsommere for vedkommende som reiser tur/retur Proxima Centauri, er den hastigheten han/hun utsetter seg for. Den spesielle relativitetsteorien beskriver hvordan høye hastigheter (spesielt hastigheter nær lysets hastighet) fører til at tiden går langsommere.

Forklaringen er at astronauten *skifter* treghetsystem i det han/hun snur for å vende tilbake til jorden, mens tvillingen på jorden hele tiden er i samme treghetsystem. Derfor er det den jordfaste tvillingen som regner riktig.

Tidsdilatasjon er eksperimentelt bekreftet.

## Se også
* Tidsdilatasjon
* Relativitetsteori
* Lysets hastighet
* Albert Einstein
Medici

**Medici** var en mektig og innflytelsesrik florentinsk slekt som hadde sin storhetstid fra det 14. til det 17. århundre. Slekten omfatter fire paver (Leo X, Klemens VII, Pius IV og Leo XI), et stort antall herskere i Firenze og franske kongelige. Slekten hadde stor betydning for den italienske renessansen.

## Slekten
Slekten fikk sin første maktstilling gjennom bankvirksomhet. Medici-banken var en av de rikeste og best respekterte i Europa. Med banken som basis skaffet familien seg politisk innflytelse. Til å begynne med var innflytelsen i Firenze, senere i Italia og utover i Europa.

Giovanni di Bicci de' Medici innledet Medici-slektens bankvirksomhet, og klarte også å skaffe seg innflytelse i florentinsk styre og stell. Det var imidlertid hans sønn Cosimo den eldre som i 1434 ble gran maestro og dermed uoffisielt overhode for Den florentinske republikk. 

Den ene slektsgrenen stammer fra Cosimo den eldre, og den styrte frem til Alessandro de' Medici ble myrdet. Da var det Cosimo I den store som tok over. Han var en del av den grenen som stammet fra Lorenzo den eldre. Lorenzo var yngre bror av Giovanni de Bicci.

### Kjente medlemmer

*Lorenzo de' Medici
*Giuliano I de' Medici
*Alessandro de' Medici
*Cosimo de' Medici (*Cosimo den eldre*)
*Cosimo de' Medici (*Cosimo den store*)
*Maria de' Medici
*Katharina de' Medici
*Giovanni de' Medici

## Kunst og arkitektur

Mediciene ble toneangivende for utviklingen innen kunst og arkitektur. En rekke av de renessansekunstnere og arkitektene som har blitt stående som sentrale i kunsthistorien, fikk oppdrag fra slektens ulike medlemmer. Giovanni di Bicci de' Medici ble den første av slektens store mesèner da han støttet Masaccio og beordret rekonstruksjonen av Basilica di San Lorenzo di Firenze.  Cosimo den eldre knyttet til seg Donatello og Fra Angelico. Michelangelos tjenester ble benyttet av flere av slektens medlemmer, med Lorenzo de' Medici som den første oppdragsgiveren. I tillegg til å bestille verker direkte fra kunstnerne, var Mediciene også kunstsamlere. Deres samlinger er sentrale i det store kunstgalleriet Uffizi i Firenze. Leonardo da Vinci jobbet hos de’ Medici når han var 14 år gammel.

Også arkitektonisk har Mediciene satt et sterkt preg på Firenze, med Uffizigalleriet, Palazzo Pitti og havene bak palasset (Giardino di Boboli), fortet Belvedere og Palazzo Medici som sentrale byggverk.

*Giovanni di Bicci de' Medici ga personlig et oppdrag til Brunelleschi for å rekonstruerte  Basilica di San Lorenzo di Firenze i 1419;
*Cosimo den eldre ga oppdrag til Brunelleschi for å fullføre arbeidet på kuppelen til Santa Maria del Fiore. Kuppelen som på det tidspunkt var den største i verden ble ferdig i 1436;
*Eleonora av Toledo, Cosimo I den stores kone, kjøpte Palazzo Pitti av Buonaccorso Pitti i 1550;
*Cosimo I den store støttet Vasari, som bygget Uffizigalleriet i 1560 og grunnla Accademia dell' Arte del Disegno i 1562;
*Marie de Medici, enke etter Henri IV og mor til Ludvig XIII, lot seg portrettere av maleren Peter Paul Rubens.

## Referanser


## Eksterne lenker
* Genealogical tree of the house of the Medici
Senat

Et **senat** er en besluttende forsamling, der medlemmene gjerne kalles senatorer. Ordet kommer fra latin *senatus*, og betyr råd av de eldste menn, avledet av ordet *senex*: gammel mann. Senatet kan i ulike land ha såvel lovgivende, utøvende som dømmende funksjoner. 

I antikkens Roma ble ordet brukt om den lovgivende forsamlingen. Fortsatt er senatet i mange land del av den lovgivende makt, og danner et overhus i parlamenter som har to kamre. Det gjelder for eksempel i Frankrike og USA.

Det kan også være navnet på en utøvende regjering. Inntil 1919 var *[[Finlands senat]]* både regjering og høyesterett i Finland. I enkelte nordtyske bystater (Berlin, Hamburg og Bremen) er senatet også navnet på regjeringen, og senatorene har ministerporteføljer. Lederen av senatet kalles her overborgermester, og har samme funksjon som en statsminister. Også hansestaden Lübeck har et senat, selv om denne byen ikke lenger er en egen stat. Bayern hadde et senat frem til det ble avskaffet etter en folkeavstemning i 1999, det var her parlamentets overhus.

I USA har Senatet en dømmende funksjon i en riksrettssak.

## Se også
* Det romerske senatet
* USAs senat
* Berlins senat
* Hamburgs senat
* Romanias senat
## Referanser
Charles Francis Richter

**Charles Francis Richter** (1900–1985) var en amerikansk seismolog. Han utviklet Richters skala, som brukes for å måle styrken på jordskjelv, sammen med Beno Gutenberg i 1935.

## Liv og virke
### Bakgrunn
Richter var av tysk avstaming. Hans oldefar kom fra Baden-Baden (i Baden-Württemberg) i 1848 på grunn av hjemlandets politiske ustabilitet i dette opprørets år i mange europeiske land. 

Foreldrene (Fred W. Kinsinger og Lillian Anna Richter) ble skilt tidlig, og gutten ble da med moren som flyttet med ham til sin egen far. Ni år gammel flyttet Richter slik til Los Angeles, der bestefaren var sekretær og reparatør i et firma som produserte maskiner.

### Forsker
Han studerte ved Stanford University og begynte med sin doktorgradsforskning i fysikk ved Caltech under Robert Millikan. Før han avsluttet dette, takket han i 1927 ja til en stilling ved det seismologiske laboratorium ledet av Harry O. Wood (1879–1958).

Richters skala, som han utviklet for jordskjelvmåling i samarbeid med tyskeren Beno Gutenberg, ble lansert i 1935. Da var Richter forsker ved California Institute of Technology i Pasadena rett nord for Los Angeles. Staten California er kjent som et område med mye jordskjelv. I starten var Richter-skalaen bare gyldig sør i California. Målemetoden ble etter dette videreutviklet til å kunne brukes jorden rundt. 

Frem til da hadde styrkegraden til jordskjelv blitt målt i forhold til hverandre på grunnlag av skader. Særlig gjaldt dette graden av skader i bystrøk. Richter og Gutenberg lanserte en skala med absolutte verdier. Gutenberg fant ut at jordskjelvskalaen burde være logaritmisk. Trinn fire er ti ganger mer i amplitude enn trinn tre. Amplituden er størrelsen på sjokkbølgene et jordskjelv lager. Slike bølger gir utslag på en seismograf. Den utløste energien er 31 ganger større for hvert trinn på Richter-skalaen.
 
I et intervju på sine gamle dager sa Richter at det bare var ved en tilfeldighet at jordskjelvskalaen ble knyttet til hans navn. Han mente at Gutenberg hadde en like viktig rolle som ham i utviklingen av skalaen. 

Da Richter døde i 1985 var han verdenskjent, og gikk under namnet *Dr. Quake*, eller *Doktor Skjelv*. På det tidspunktet var Richter-skalaen i det alt vesentlige blitt erstattet av en annen skala, momentmagnitude.

## Referanser


## Litteratur
* Susan Elizabeth Hough: *Richter's scale. Measure of an earthquake, measure of a man.* Princeton Univ. Press, Princeton o.a. 2007. ISBN 0-691-12807-3
Andrew S. Tanenbaum

**Andrew Stuart «Andy» Tanenbaum** (født 1944) er en amerikansk dataekspert og professor, oppvokst i New York-forstaden White Plains.

Tanenbaum er sjef for avdelingen for datasystemer ved Vrije Universiteit Amsterdam i Nederland. Han er lærer med operativsystemer som sitt spesialfelt, og best kjent for å ha laget det Unix-lignende operativsystemet Minix, en fri etterligning av Unix, laget i undervisningsøyemed. Han har også skrevet flere lærebøker om datakunnskap.

Han er utdannet ved Massachusetts Institute of Technology og tok doktorgraden ved University of California, Berkeley.

Disse bøkene er han spesielt kjent for å ha skrevet:
* *Computer Networks,* ISBN 0-13-066102-3
* *Operating Systems: Design and Implementation,* ISBN 0-13-638677-6
* *Modern Operating Systems,* ISBN 0-13-031358-0

Minix var en sterk inspirasjonskilde for Linus Torvalds da han begynte å arbeide med Linux. Tanenbaum ble involvert i en berømt Usenet-diskusjon med Torvalds i 1992 angående Torvalds' planer om å bruke en monolittisk kjerne i prosjektet, i stedet for et mikrokjernebasert design, som Tanenbaum så på som fremtiden.

Han har arbeidet med å skrive operativsystemet Amoeba 809.

## Referanser


## Eksterne lenker
* Personlig nettside
* Dept. of Computer Systems ved Vrije Universitet
* Usenet-diskusjonen mellom Torvalds og Tanenbaum på Google Groups
** Diskusjonen med Torvalds sett fra 2004
Det hellige land

Jødedom, kristendom, islam samt bahai betegner Israel og Palestina som **Det hellige land**. I tillegg regnes gjerne også deler av Jordan, Libanon, Syria og Sinai-halvøya som en del av Det hellige land.

## Abrahams land
Guds beslutning om å gi Abrahams etterkommere Det hellige land står ved makt. Gud åpenbarte seg for Abraham og sa: "Ditt avkom gir jeg dette land" ( 1.Mos.15:18) I kap. 17 vers 8 gjentar Gud sitt løfte til Abraham, og understreker, at det gjelder for alltid.

## Kristen valfart
I mange århundrer har kristne valfartet til Det hellige land. Etter opprettelsen av staten Israel har denne virksomheten bare økt, dels i form av pilegrimsreiser eller tradisjonelle bibelturer, dels i form av studiereiser, men også i form av vanlige turistreiser.

## [[Korstog]]
Det var flere historiske grunner til å gå i korstog til Det hellige land:

a) Man ville befri Det hellige land fra de vantro muhamedanere.
b) Man ville sikre handelsrutene, herunder Silkeveien til Østen.
c) Man ønsket å misjonere og kanskje samtidig vinne nytt land.

**Når fant de sted – og hvem ledet dem?**
#:1095&ndash;99 – Under Pave Urban II, Jerusalem erobres i 1099. 
#:1145&ndash;47 – Initiativ av abbed Bernhard av Clairvaux.
#:1189&ndash;93 – Blant annet ledet av Rikard Løvehjerte.
#:1202&ndash;04 – "Kremmerkorstoget".

## Kritikk på reiser
Middelalderens reisebeskrivelser forteller at folk hadde ulike motiver for å besøke landet den gangen også. I senere tid har en del kritisert bibelturene til Israel, fordi de er lagt opp uten noen synlig interesse for politiske forhold som er brennende i dagens situasjon.

## Hellige plasser
*Jerusalem: symbol for alle religionene, det aller helligste sted i jødedommen og kristendommen, og islams tredje helligste sted (etter Mekka og Medina).
*Karmelberget: her ligger bahaienes hellige plasser, Qiblih og Det universelle rettferdighetens hus.
Kepler (andre betydninger)

**[[Johannes Kepler]]** (1571–1630) var en nøkkelfigur i den vitenskapelige revolusjon.

**Kepler** kan også sikte til

*Lars Kepler – et pseudonym som benyttes av det svenske forfatterekteparet Alexander Ahndoril og Alexandra Coelho Ahndoril 
*Keplers lover for planetenes bevegelser
*Keplerteleskopet &ndash; et romteleskop
*Képler Laveran Lima Ferreira, en brasiliansk-portugisisk fotballspiller
Regensburg

**Regensburg** (latin:  *Castra Regina*: festningen ved Regen – fra 179 e. Kr. en romersk militærleir for en legion) er en kretsfri by i den østre delen av delstaten Bayern i Tyskland. Den ligger ved elven Donau ca. 100&nbsp;km nord for München. Fra 2006 er gamlebyen i Regensburg og bydelen Stadtamhof på Donaus venstre bredd, oppført på UNESCOs liste over verdensarven. Steinerne Brücke er Tysklands eldste steinbro.

I skriftlige kilder nevnes stedet som et romersk kastell omkring år 80. Regensburg var fra 1245 en fri riksstad og fra 1663 til 1806 var byen det permanente setet for Det tysk-romerske rikes riksdag. Byens historiske kjerne er fremdeles stort sett intakt, til tross for bombeangrep mot Messerschmitt-fabrikken i nærheten av byen under krigen. Det ble grunnlagt et universitet her i 1962. Main-Donaukanalen ble oppført mellom 1960 og 1992.

Regensburg er sete for det romersk-katolske Regensburg bispedømme med blant annet de berømte Regensburger Domspatzen. Her finnes også fyrstehuset Thurn und Taxis og et av Europas største bebodde slott, Schloss Thurn und Taxis. Den senere pave Benedikt XVI var professor ved byens universitet mellom 1969 og 1977.

## Bilder

240405 regensburg-ehrenbeflaggung-papst-benedikt-XVI 1-480x640.jpg|Barokkrådhuset. Den bayerske, den tyske og byen Regensburgs faner henger foran i anledning pavevalget.
020704 regensburg-reichstagssaal-erker 1-480x640.jpg|Erkeren i riksdagssalen i det gamle rådhuset
130404 regensburg-don-juan-d'austria 1-480x640.jpg|Minnesmerke for Don Juan de Austria, seierherre i sjøslaget ved Lepanto
Regensburg Stadttheater Zuschauerraum 2004.jpg|Stadttheater (byteatret) i Regensburg


## Referanser


## Eksterne lenker
*
Øst-Karelen

**Øst-Karelen** (også kalt *Russisk Karelen*, er den delen av Karelen som etter Stolbovatraktaten i 1617 forble under russisk styre. Det er delt fra den vestlige delen av Karelen (tidligere kalt *Svensk Karelen*). Mesteparten av Øst-Karelen ligger i dag i Den karelske republikk som er underlagt Den russiske føderasjon.

En nasjonalistisk finsk gruppe i det 19. århundre så Øst-Karelen som selve høyborgen i finsk kultur, ubesudlet av skandinavisk og slavisk kultur. Det var i Øst-Karelens tynt befolkede skoger at Elias Lönnrot samlet sine folkeeventyr som senere skulle bli Finlands fremste nasjonale litteraturverk, Kalevala.

Det var kretser i det nylig selvstendige Finland som arbeidet for finsk overtakelse av Øst-Karelen, angivelig for å redde lokalbefolkningene fra bolsjevistisk og senere stalinistisk undertrykking. Mesteparten av Øst-Karelen ble okkupert av finske styrker i fortsettelseskrigen mellom 1941–1944, og deretter gjenerobret av sovjetstyrkene. 

## Eksterne lenker
* The Many Karelias (engelsk)